OzLabs/hebrew-wiki-articles huggingface dataset:
בלטת עצם בעקב

בלטת עצם בעקב המוכרת בשמה העממי דורבן היא ממצא רנטגני. בלטת העצם היא צמיחה של עצם על עצם העקב המופיעה בדרך כלל בחלק התחתון של עצם העקב, באזור האחז של המחתלת הכפית או בחלק האחורי של עצם העקב באזור האחז של גיד אכילס.

זיז עצם קטן (המזכיר צורת קוץ ומכאן נולד שם הדורבן) מופיע באזור בו מתחברת הרצועה ונוצר ממשכית הרצועה בנקודת האחיזה של הרצועה בעצם (אחז).

בלטת עצם בעקב מקושרת פעמים רבות למחלת החיתולית הכפית והיא מופיעה במחצית מהחולים במחלת החיתולית הכפית, אך היא מופיעה גם ב 15–25 אחוזים מכלל האוכלוסייה, בלי קשר לנוכחות של מחלת החיתולית הכפית.

== כאבים בעקבות הדורבן ==
נוכחותה של הבליטה (זיז העצם) כממצא רנטגני איננה מחייבת את הופעתם של כאבים. כלומר, ייתכן מצב בו קיים זיז בכף הרגל ואינו מלווה בתחושת כאב.

פעמים רבות מופיעים כאבים הקשורים להופעתה של דלקת ברצועה (Plantar Fasciitis), מצב אשר גורר בלבול רב ונטייה לייחס את הכאבים לנוכחותו של הזיז.

== הגורמים למצב של דורבן ברגל/Plantar Fasciitis ==
מתיחת יתר ברקמת הגידים של Planta Fascia גורמת לקרעים קטנים שמובילים לדלקת.

התופעה נפוצה יותר אצל אנשים שיש להם:
* קריסה פנימית של כף רגל (Excessive pronation)
* קשת גבוהה/שטוחה (פלטפוס)
* ספורטאים שרצים זמן ממושך על משטח קשיח
* הגבלה/קיצור בגיד אכילס או בשריר התאומים
* נעל שלא מתאימה למבנה כף רגל
* עלייה במשקל

== טיפול בדורבן בעקב ==
הדרכים הנפוצות לטיפול בדורבן בעקב<ref></ref> הן אחת או יותר מהאמצעים הבאים:
* מדרסים בהתאמה אישית שיקלו על כאבי הדלקת.
* טיפול בגלי הלם<ref></ref> - נחשב כתחליף לניתוח ויעיל במיוחד לבעיות כרוניות. הטיפול מעודד את ההחלמה העצמית של הגוף באמצעות יצירת קרעים מיקרוסקופיים שגורמים להזרמת דם מוגברת למקום הכואב ולבניית רקמות חדשות.
* נעליים בהתאמה אישית ו/או בבניה אישית.
* פיזיותרפיה – תרגילים, מתיחות, חיזוק שרירים וטייפינג.
* בדיקת פילוג לחצים בכפות הרגליים
בנוסף, מחקר שפרסמו חוקרים באוניברסיטת תל אביב<ref></ref> מגלה כי הליכה ברגליים יחפות במשך 10 דקות ביום מפחיתה את כאבי הדורבן בכף הרגל. 

==קישורים חיצוניים==

==הערות שוליים==

קטגוריה:הפרעות ברקמות רכות
קטגוריה:בעיות רפואיות בכף הרגל
Pursuit of Happiness

Pursuit of Happiness הוא הסינגל השלישי הרשמי מתוך האלבום Man on the Moon: The End of Day של אמן ההיפ הופ האמריקאי, קיד קאדי. 

בפזמון של השיר מופיעים קולות רקע של הצמד המוזיקלי, MGMT והוא הופק על ידי רטאטאט. הגרסה הסופית של השיר הושקה ב-4 בספטמבר 2009 ב"רדיו 1" של BBC, אך הוא יצא לאור כסינגל בינואר 2010. 

ברשימת ההשמעה באלבום, השיר נקרא . הוא הגיע למקום ה-59 במצעד הבילבורד האמריקאי והגיע למעמד פלטינה בארצות הברית כשמכר מעל 1,000,000 הורדות דיגיטליות חוקיות ברשת מאז שחרורו. 

לשיר יצאו שתי גרסאות שונות של וידאו קליפים: הראשונה בזמן מסיבה, כאשר מופיעים שם הראפר קונסיקוונס (החתום בחברת התקליטים שבה חבר קאדי, GOOD Music) והראפר דרייק. בגרסה השנייה של הווידאו קליפ מתעורר קאדי בספה שמסתובבת, כשיש בה סצנה של מסיבה.

== קישורים חיצוניים ==

* [http://www.youtube.com/watch?v=7xzU9Qqdqww גרסת הקליפ הראשונה] לשיר באתר יוטיוב.
* [http://www.youtube.com/watch?v=3Z_Ys3BO_4M גרסת הקליפ השנייה] לשיר באתר יוטיוב.

קטגוריה:שירי 2009
קטגוריה:שירי רוק אלטרנטיבי
קטגוריה:שירים באנגלית
קטגוריה:שירים על אלכוהול
קטגוריה:שירים על בדידות
קטגוריה:שירים על נהיגה בהשפעה
קטגוריה:שירים על סמים
קטגוריה:שירים על קנאביס
קטגוריה:שירי פופ פסיכדליים
קטגוריה:סינגלים בהוצאת GOOD Music
Make Her Say

Make Her Say (במקור: I Poke Her Face) הוא שיר של אמן ההיפ הופ האמריקאי, קיד קאדי, והוא הופץ בתור הסינגל השני מתוך אלבום הבכורה שלו, Man on the Moon: The End of Day. השיר ראה אור ביוני 2009 ונקרא במקור I Poke Her Face, אך שמו שונה על מנת להפוך אותו למקובל יותר בתחנות הרדיו. קניה וסט, שהשתתף בשיר ביחד עם הזמר קומון, הפיק את השיר בעצמו. השיר מכיל סמפול ווקאלי מהגרסה האקוסטית לשירה של ליידי גאגא, Poker Face, מתוך המיני אלבום שלה, The Cherrytree Sessions. גאגא הביעה הסכמה לשימוש ברצועה, ואמרה כי לוסט "הייתה תובנה בהיקף כה רחב על מה כוונות השיר". השיר הועמד לפרס גראמי בקטגוריית "ביצוע הראפ הטוב ביותר על ידי צמד או הרכב" בטקס גראמי ה-52.

== היסטוריית מצעדים ==

== קישורים חיצוניים ==

* [http://www.youtube.com/watch?v=Xt22KvnRSL4 הקליפ לשיר] באתר יוטיוב.

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירים על מיניות
קטגוריה:שירי היפ הופ אמריקאיים
קטגוריה:סינגלים בהוצאת GOOD Music
Erase Me

Erase Me הוא שיר של אמן ההיפ הופ האמריקאי, קיד קאדי, והוא יצא בתור הסינגל הרשמי הראשון מתוך אלבום הסטודיו השני שלו, Man on the Moon II: The Legend of Mr. Rager. השיר, שמשתתף בו אמן ההיפ הופ קניה וסט, הושמע לראשונה בתחנת הרדיו הראשית של קליבלנד ב-30 ביוני 2010, ובהופץ לתחנות רדיו אחרות באוגוסט 2010. Erase Me עלה לאייטונז ב-24 באוגוסט 2010 והגיע למעמד זהב בארצות הברית, כשמכר מעל 500,000 הורדות דיגיטליות חוקיות ברשת. השיר הגיע בהופעת בכורה מרשימה למקום ה-22 במצעד הבילבורד הוט 100, ובקנדה הסינגל הגיע למקום ה-18 במצעד הסינגלים בשיאו.

== היסטוריית מצעדים ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

קטגוריה:שירי 2010
קטגוריה:שירי קניה וסט
קטגוריה:שירים באנגלית
קטגוריה:שירי ראפ רוק
קטגוריה:שירים שנכתבו על ידי קניה וסט
קטגוריה:סינגלים בהוצאת GOOD Music
טמון באש

בדיני נזיקין בהלכה, דין טָמוּן בְּאֵש הוא הלכה מיוחדת בנזקי אש (אחד מארבעה אבות הנזיקין), ולפיה חיוב הפיצוי הוא רק על דברים שנראים לעין וניזקו, ולא על מה שהיה "טמון" ונסתר. המקרה הקלאסי של טמון הוא אש שיצאה משליטה ושרפה ערימת חיטים שמישהו טמן בתוכה חפצים; על פי ההלכה, מי שהצית את האש חייב לשלם רק על ערימת החיטים שנשרפה ולא על החפצים שהיו מוסתרים בתוכה.

==מקור הדין==
==== דרשות הפסוקים ====
בכמה מקומות<ref>מכילתא דרבי ישמעאל מסכתא דנזיקין, פרשה י"ד, , .</ref> פטור טמון נדרש מהכתוב בתורה בעניין נזקי אש: "כי תצא אש ומצאה קוצים ונאכל גדיש או הַקָּמָה", מהמילה "קמה" שמורה על דבר גלוי ונראה לעין.

בירושלמי,<ref>, .</ref> מובאים גם לימודים לצד השני- שמחייב על טמון.

==== במקורות התנאיים ====
דין טמון מובא במשנה כמחלוקת בין רבי יהודה שמחייב לשלם גם על כלים טמונים שנשרפו, לבין שאר החכמים שחלקו על כך:
:המדליק את הגדיש, והיו בו כלים ודלקו – רבי יהודה אומר: ישלם מה שבתוכו; וחכמים אומרים: אינו משלם אלא גדיש של חטין או של שעורים.
בברייתא<ref>מובאת ב ובמכילתא דרשב"י פרק כ"ב פסוק ה'</ref> דעת חכמים מפורטת יותר, ומבואר שאף על פי שאינו משלם את מלוא הפיצוי על הכלים שנשרפו, בכל זאת "רואים מקום כלים כאילו הוא מלא תבואה", ומשלם כאילו נשרפה ערימה מלאה של תבואה ולא ערימה חלולה.

בתלמוד נטבע המונח "טמון" לציון הלכה זו.

==חריגים לדין==
בתלמוד נאמרו שני סייגים לדין טמון, לפיהם יש מקרים שבהם יהיה חייב גם על חפצים טמונים שנשרפו:
* על פי ברייתא שהובאה בגמרא, אם האש הוצתה מלכתחילה בתוך שטחו הפרטי של הניזק – אז חייב גם על "טמון". האמורא רב פפא סייג זאת רק למקרה שבו מה שהיה טמון הוא דבר שרגילים להטמינו כך, ולא דברים שטמונים באופן מפתיע לגמרי.
* לפי דעת אמוראים המובאים בתלמוד, דין טמון הוא רק אם בעת הצתת האש לא הייתה לה אפשרות להגיע ולשרוף את התבואה, אלא שלאחר מכן אירע מקרה לא צפוי (כגון שנפל הקיר בין האש לבין התבואה), והמצית התרשל לתקן אותו. לעומת זאת, אם כבר בעת ההצתה היה צפוי שהאש תוכל להגיע לתבואה, אז זה נחשב כנזק שנעשה באופן ישיר על ידי המצית, וחייב גם על "טמון". שיטת האמוראים הזו נקראת "אִשׁוֹ משום חִצָיו", כלומר, נזקי אש נתפסים כפגיעה ישירה בידיים, כמו יריית חץ שעף ופוגע ומזיק מרחוק.

==ראו גם==
* אנציקלופדיה תלמודית, ערך "אש (מזיק)"

==קישורים חיצוניים==
* אבישלום וסטרייך, [https://asif.co.il/wpfb-file/33-pdf-12/ התפתחות ומגמות פרשניות בדיני הנזיקין התלמודיים לאור מקרי פטור חריגים], חיבור לשם קבלת תואר דוקטור, אוניברסיטת בר-אילן תשס"ז , שער רביעי: טמון באש, עמ' 181 והלאה
*הרב חיים רטיג, "[https://asif.co.il/wpfb-file/1-12-pdf-34/ נזקי אש ופטור טמון]", בינות הגמרא א, תשס"ה, עמ' 11–26
*הרב עזרא ביק, [https://www.etzion.org.il/he/טמון-באש-סא-סב טמון באש (סא:-סב.)], באתר בית המדרש הווירטואלי של ישיבת הר עציון

==הערות שוליים==

קטגוריה:משפט עברי: דיני נזיקין
קטגוריה:בבא קמא: סוגיות תלמודיות
רדיית הפת

רדיית הפת בהלכות שבת היא הפרדת הפת האפויה מדפנות התנור אליו הייתה מודבקת במהלך אפייתה. רדיית הפת בשבת מותרת כשהאפייה נעשתה בהיתר, ואסורה מדרבנן כאשר האפייה נעשתה באיסור. רדיית הפת האסורה היא רק כאשר הפת מודבקת לדפנות התנור, כפי שהיה בתנורים בזמן העתיק, אך לא כאשר הפת נמצאת בתחתית התנור, כמו בתנורים כיום.

==בסיס האיסור==
פעולה זו אסורה רק מדרבנן היות שאין היא נחשבת למלאכה (האסורה מהתורה) אלא לחָכְמָה. הראשונים, וביניהם הרי"ף והרמב"ן, סבורים כי מדובר באיסור שבות, שבמסגרתו גזרו חכמים לרדות את הפת. לעומתם בעל המאור סבור כי מכיוון שזו פעולה כל כך פשוטה וכל כך רחוקה ממלאכה, אין בה אפילו איסור שבות, אלא רק איסור קל מדברי חכמים.

==רדיית הפת במקום היתר ובמקום איסור==
על פי ההלכה מותר להניח פת בתנור על מנת שתאפה עם כניסת שבת, בתנאי שבעת כניסת השבת הבצק כבר עבר שלב התחלתי של האפייה ('קרימת פנים'). במקרה זה הותרה רדיית הפת כדרכה, בהגבלה של שיעור הפת הנצרך למאכל השבת. אולם אם האפיה נעשית בניגוד להלכה (בשעת כניסת שבת עוד לא קרמו פניו של הבצק): אם דבר זה נעשה בשוגג מותר לאדם לרדות בשינוי (באמצעות כל אחר במקום כלי הרדייה הרגיל) בשיעור הנצרך לשלוש סעודות שבת לו ולבני ביתו. היתר זה מתבסס על חשיבות הלחם למאכל האדם. אולם אם הדבר נעשה במזיד, חכמים קנסו את האדם ואסרו עליו להוציא את הפת מהתנור כלל, אפילו אם אין לו מה לאכול בשבת.

==רדיית הפת על מנת למנוע איסור תורה==
הגמרא דנה בשאלה האם יהיה מותר לאדם שהניח בשבת בצק בתנור לרדות את הבצק (ובכך לעבור על איסור דרבנן של רדיית הפת) על מנת להימנע מלעבור בשוגג על איסור תורה של אפייה, כלומר האם חכמים העמידו את איסור הרדייה שהוא מדבריהם גם במקום שבו אדם יגיע בעקבות קיום דבריהם לכדי איסור תורה בשוגג. למסקנה אומרת הגמרא כי מותר יהיה לאדם לרדות את הבצק כדי למנוע עבירה על איסור תורה, כלומר חכמים לא העמידו את דבריהם במקום שאדם יבוא על ידי קיום דבריהם לכדי איסור תורה. היתר זה הוא בין אם הנחת הבצק בתנור נעשתה בשוגג או במזיד. עם זאת, היתר זה הוא רק לאדם שהכניס את הבצק לתנור, אך לא לאדם אחר, היות שאין אומרים לאדם חטא כדי שיזכה חברך, כלומר אסור לאדם לעבור אפילו על איסור קל על מנת להציל את חבירו מלעבור על איסור חמור.

==רדיית הפת כיום==
כיום אפיית לחם בתנור אינה נעשית בהדבקה לדפנות התנור כבזמן העתיק, אלא בהנחה על תחתית התנור. לכן הוצאת הלחם מהתנור אינה נחשבת רדיית הפת, ובמידה ואפיית הלחם נעשתה בהיתר, מותר להוציא מהתנור אפילו כמות גדולה, אך לא בכלי המשמש בדרך כלל לרדייה אלא בכלי אחר. במידה והאפייה נעשתה באיסור, קנס חז"ל על השוגג והמזיד נשאר בעינו כמו בתנורים בזמן העתיק.

==הערות שוליים==

קטגוריה:אפייה
קטגוריה:בישול בשבת
קטגוריה:איסורי שבות
גולדפינגר (ספר)

גולדפינגר הוא ספר הריגול השביעי בסדרת ספרי "ג'יימס בונד" מאת איאן פלמינג. פורסם לראשונה בבריטניה ב-23 במרץ 1959. ב-1964 יצא סרט בשם זה שהתבסס על עלילת הספר, הסרט השביעי בסדרת סרטי ג'יימס בונד הפופולרית, בכיכובו של שון קונרי. כן התבססה על עלילה זו סדרת קומיקס יומית שיצאה בעיתון הבריטי דיילי אקספרס בשנים 1960–1961.

הספר תורגם לשפות רבות והופץ ברחבי העולם. בעברית יצא הספר תחילה בתרגום ב. אוריאל, בהוצאת ספיח, ב-1964, ומאז יצא בארבע מהדורות שונות בהוצאה זו. ב-1990 תורגם על ידי עמנואל לוטם ויצא מחדש בהוצאת זמורה ביתן.

==עלילה==
בעלילת הספר נשלח הסוכן החשאי ג'יימס בונד לעקוב אחר פעולותיו של יוריק גולדפינגר, מטורף המתעניין בזהב ומצליח להוציא זהב רב מהמדינה. הוא רודף אחריו לשווייץ, שם הוא מגלה כי גולדפינגר מפעיל מפעל בו הוא מתיך את הזהב הגנוב ומוכר אותו להודו. בונד מנסה להתנקש בחייו, אך הוא נתפס ועובר עינויים על ידי עוזרו האכזרי של גולדפינגר, אודג'וב. לבסוף הוא ניצל לאחר שהוא מציע לגולדפינגר לעבוד עבורו, ונלקח לפורט נוקס כדי להיות אחד ממזכיריו. שם הוא מגלה את מזימתו של גולדפינגר להגדיל את ערך הזהב שברשותו באמצעות הפיכת עתודות הזהב של העולם המאוחסנות בפורט נוקס לרדיואקטיביות. בונד מצליח להעביר מסר על המזימה למפעיליו, שפותחים בקרב נגד גולדפינגר, אך הוא מצליח לתפוס את בונד ולברוח במטוס עם אודג'וב. בונד נאבק בהם, הם נהרגים, ובונד מצליח להנחית את המטוס בשלום, סמוך לחופי קנדה.

==רקע לכתיבת הספר==
האדריכל ארנו גולדפינגר שהתגורר בלונדון ברחוב וילו 2 בסמוך לביתו של הסופר איאן פלמינג, שימש השראה עבור פלמינג לדמות הנבל בספרו. פלמינג שנא את ביתו של גולדפינגר שלצורך בנייתו נהרסו מבנים ויקטוריאניים שהיו במקום, ועל כן קרא על שמו את דמות אויבו של ג'יימס בונד - "יוריק גולדפינגר". ארנו גולדפינגר התייעץ עם עורכי דינו לאחר פרסום הספר, ולאחר שפלמינג איים לשנות את שם הדמות ל"גולדפריק" (איבר מין מוזהב) במקום השם המקורי (שמשמעותו באנגלית היא אצבע מוזהבת - Gold Finger), החליט גולדפינגר שלא לתבוע את פלמינג. המו"לים של פלמינג, במסגרת הצעת הפשרה, הסכימו לשלם את ההוצאות המשפטיות של גולדפינגר וכן לתת לו שישה עותקים של הספר.

==הערות שוליים==

קטגוריה:ספרי ג'יימס בונד
קטגוריה:ספרי ריגול
קטגוריה:ספרי 1959
קטגוריה:ספרי זמורה ביתן
ויקירפואה

ויקירפואה היא מיזם ואתר אינטרנט מבוסס ויקי ישראלי של איגוד רופאי המשפחה בישראל בשיתוף רשת רפואה שהוקם ב-2011. המיזם הוקם במטרה להציג ידע רפואי בתבנית חופשית ונגישה לכל, ברוח מיזם ויקיפדיה ולספק מידע רפואי אמין וזמין לרופאי המשפחה ולשאר מקצועות הרפואה. הוא פועל ללא כוונת רווח. בתחילת 2020 היו באתר מעל ל-3600 דפי תוכן. בשנת 2024 רשומים 6781 עורכים. 

ויקירפואה מיועדת לשתף לעדכן במידע המעודכן והמתחדש לרופא המשפחה ולרופא הראשוני, לרופאים מומחים, בעיקר בתחומים בהם אינם עוסקים באופן שוטף, לאנשי מקצועות הרפואה ולכל מי שמעוניין ברפואה ובריאות.

להבדיל מוויקיפדיה, את הערכים באתר ויקירפואה יכולים ליצור ולערוך רק אנשי מקצוע מתחום מדעי הבריאות והרפואה.
הכותבים והעורכים בוויקירפואה הם רופאים או בעלי תואר אקדמי מקביל כמו PhD והם מזוהים בשמם המלא.
המיזם מאפשר להציג חילוקי דעות בנושאים השונים.

המיזם הוקם ביוזמת יו"ר איגוד רופאי המשפחה בישראל פרופ' שלמה וינקר שהוא גם העורך האחראי וד"ר רמי טמיר. המימון הראשוני התקבל כמענק לימודי מחברות המכירות בחשיבות המיזם ומוגדרות כידידי ויקירפואה. בהמשך מתוכננת הופעת מודעות פרסום טקסטואליות צמודות תוכן בדומה למודעות גוגל שיציגו מידע פרסומי רלוונטי.

==קישורים חיצוניים==
* 

קטגוריה:אתרי אינטרנט ישראליים
קטגוריה:מקורות מידע ברפואה
קטגוריה:אתרי ויקי
חלקת המעפילים בהר הרצל

לוח זיכרון לזכר האונייה אגוז בסמוך אל חלקת הקברים
לוח זיכרון לזכר האונייה סלבדור בסמוך אל חלקת הקברים
חלקת המעפילים בהר הרצל היא חלקת קבורה ממלכתית לכבוד כל המעפילים שניסו להגיע לארץ דרך הים ונספו בעת דרכם אל הארץ. בחלקה נמצאים בשתי חלקות נפרדות לקברי חללי האוניה סלבדור וקברי חללי הספינה אגוז. החלקה כוללת גם אנדרטאות לזכר המעפילים ומלוויהם שנספו ושמקום קבורתם לא נודע עד היום. החלקה מצויה בתחילת שביל הזיכרון היורד מהר הרצל אל הכניסה הראשית של יד ושם בסמוך אל אנדרטת נצר אחרון. בסמוך אל חלקת המעפילים נמצאים חלקת גדולי האומה בה קבורים מנהיגי המדינה ואנדרטת חללי פעולות האיבה לזכר קורבנות הטרור שנרצחו בישראל. חלקת מעפילים נוספת לכבוד חללי אוניית הגירוש פאטריה (221 נספים) מצויה בבית הקברות חוף הכרמל שבחיפה. חלקת המעפילים בחיפה הוקמה לפני קום המדינה ולכן החללים לא נקברו בהר הרצל בירושלים.

== חלקת קבר אחים לחללי "סלבדור" ==

ב-31 באוגוסט 1964 הובאו עצמותיהם של מעפילי האוניה סלבדור למנוחת עולמים בישראל ביוזמת ממשלת ישראל, הסוכנות היהודית ואיחוד עולי בולגריה בישראל, והוטמנו לראשונה בחלקה מיוחדת בהר הרצל בירושלים. 

בחלקה נטמנו בקבר אחים 199 חללים שלא זוהו ולא הוקמו להם מצבות אישיות. בסמוך אל החלקה נמצאים שלטי זיכרון ובהם כתובים שמות כל חללי האונייה וסיפורה של האונייה.

<gallery>
קובץ:קברי סלבדור - 1.jpg|חלקת הקברים של חללי סלבדור
קובץ:לוח זיכרון לחללי האונייה סלבדור - הר הרצל 2.jpg|אנדרטת האונייה סלבדור
קובץ:Common Grave for the Ma'apilum aboard Salvador IMG 1253.JPG|לוח הנצחה לזכר סלבדור בסמוך אל חלקת הקברים
</gallery>

== חלקת קברי חללי "אגוז" ==
בחודש דצמבר 1992, בעקבות התחממות היחסים בין ישראל לבין מרוקו, הסכים המלך חסן השני כי עצמות נספי הספינה אגוז יובאו ממרוקו לישראל. לאחר מבצע סודי להעלאת עצמותיהם, שנקרא "איילת השחר", נטמנו הנספים בטקס ממלכתי בהר הרצל.

בחלקה נקברו 22 מחללי אגוז. בסמוך אליהם נמצאים שלטי הנצחה לזכר 22 חלליה האחרים, שטבעו וגופותיהם לא נמצאו מעולם.

<gallery>
קובץ:קברי אגוז - 1.jpg|חלקת הקברים של חללי אגוז
קובץ:קברי אגוז - 2.jpg|חלקת מצבות לזכר הנעדרים באוניית אגוז
</gallery>

== קישורים חיצוניים ==

* [http://yashan.president.gov.il/chapters/chap_1/_content_1_3_10_he.asp דברי הנשיא בטקס אזכרה לחללי ספינת "אגוז" בהר הרצל 2008]

*
מעפילים
קטגוריה:הנצחת נעדרים בהר הרצל
קטגוריה:ההעפלה
צבי עופר

צבי (צביקה) עופר (יבקובסקי) (22 בפברואר 1932 – 20 בדצמבר 1968) היה מפקד סיירת חרוב שנהרג במרדף בבקעת הירדן. על גבורתו במבצע סנונית עוטר בעיטור הגבורה.

== ביוגרפיה ==
צבי עופר נולד בפתח תקווה ב-22 בפברואר 1932 למשפחת יבקובסקי, ממייסדי כפר אז"ר. הוא למד בבית הספר החקלאי בנהלל, ובנעוריו היה פעיל בגדנ"ע. בתקופת מלחמת העצמאות, הצטרף לשורות הפלמ"ח ונלחם עם הגדוד השלישי של חטיבת יפתח בחזית המרכז והדרום והשתתף במבצע דני ובמבצע יואב. בתקופת ההפוגה השנייה, הוכשר בקורס מפקדי כיתות והיה סגן מפקד מחלקה. בסיום המלחמה השתחרר בדרגת סמל והחל לעבוד בחברת "מקורות".

בשנת 1952 שב לשירות קבע בצה"ל ועבר קורס קצינים. עם תום הקורס פיקד על הקמת יחידה לביצוע מארבים לפדאיון. לאחר מכן התנדב לצנחנים, שימש כקצין בגדוד 890 תחת פיקודו של מאיר הר-ציון, והשתתף בפעולת כנרת כמפקד כיתת החוד של פלוגה ד' והוביל אותה בכיבוש מוצב "עקב". בהמשך שימש כקצין בגדוד הנח"ל המוצנח ולחם במלחמת סיני בין היתר בקרב המיתלה. לאחר שעבר קורס מפקדי פלוגות, הוצב בחטיבת גולני והיה קצין המודיעין של החטיבה בדרגת סרן. בהנחיית מפקד החטיבה, מרדכי גור, הקים את הסיירת החטיבתית במתכונת חדשה והיה למפקדה. בראשה יצא עופר בשנת 1962 למבצע סנונית, פעולת תגמול שבוצעה כנגד הכפר הסורי נוקייב והמוצבים הסמוכים אליו. על פיקוד הכוח תחת אש כבדה ודבקות במשימה זכה לציון לשבח מהרמטכ"ל, שלימים הומר בעיטור הגבורה. בעיטור נכתב כי "גילה גבורה עילאית בעת לחימה מול פני האויב תוך חירוף נפש בפעילות מבצעית" וכי:

לאחר מכן פיקד על פלוגה בשריון. במלחמת ששת הימים, פיקד על כוח מחטיבת ירושלים והיה ממשחררי חברון ובית לחם. תקופה קצרה שימש מושל צבאי ראשון בחברון ולאחר המלחמה התמנה באוגוסט 1967 למושל הצבאי של שכם. באוקטובר 1968 הועבר לבקשתו לתפקיד מבצעי ומונה למפקד סיירת חרוב. ב-20 בדצמבר 1968 השתתף במרדף אחר חוליית מחבלי פת"ח. באזור ואדי קלט נפגע קשות מירי ובבית החולים מת מפצעיו. בהלווייתו נכחו שר הביטחון והרמטכ"ל. חמישה מחברי החוליה נשפטו למאסר עולם.

עופר היה נשוי ואב לארבעה. על שמו נקרא מחנה עופר ובית הסוהר עופר הסמוך לגבעת זאב

== קישורים חיצוניים ==
* [https://www.424shaked.co.il/צביקה-עופר-1955/ צבי עופר בארכיון לוחמי סיירת שקד]
*
* 
* [https://web.archive.org/web/20131023184716/http://www.zanhanim.org.il/Info/n_resume.aspx?id=27066 דברים לזכרו מתוך הספר: "המרדף של הצנחנים"], מתוך אתר חטיבת הצנחנים.
* [https://web.archive.org/web/20131023184712/http://www.zanhanim.org.il/Info/n_resume.aspx?id=27064 דברים לזכרו מתוך הספר: "עשרים שנות גבורה בישראל"], מתוך אתר חטיבת הצנחנים.
* 

== הערות שוליים ==

קטגוריה:מעוטרי צה"ל בפעולות התגמול
קטגוריה:חיילי חטיבת יפתח במלחמת העצמאות
קטגוריה:חיילי צה"ל במלחמת ששת הימים
קטגוריה:לוחמי הפלמ"ח
קטגוריה:מפקדי סיירת חרוב
קטגוריה:חללי צה"ל במלחמת ההתשה
קטגוריה:מושלים צבאיים ישראלים
קטגוריה:מעוטרי עיטור הגבורה
קטגוריה:סגני-אלופים בצה"ל
קטגוריה:אנשי היישוב ילידי הארץ
קטגוריה:בוגרי התיכון החקלאי ויצו נהלל
קטגוריה:אישים הקבורים בבית הקברות הצבאי קריית שאול
קטגוריה:אישים שעל שמם בתי סוהר בישראל
קטגוריה:אישים שעל שמם בסיסי צה"ל
קטגוריה:חיילי חיל הרגלים במלחמת סיני
קטגוריה:ישראלים שנולדו ב-1932
קטגוריה:ישראלים שנפטרו ב-1968
חלקת משפחת ז'בוטינסקי

חלקת משפחת ז'בוטינסקי היא חלקת קבורה ממלכתית שיועדה במיוחד עבור זאב ז'בוטינסקי ובני משפחתו ליד חלקת גדולי האומה ובסמוך אל קברו של בנימין זאב הרצל.

נושא הבאת עצמותיו של ז'בוטינסקי, שנפטר ונקבר בארצות הברית בשנת 1940, היה שנוי במחלוקת בגלל היריבות הפוליטית שהייתה בינו ובין דוד בן-גוריון שהתנגד להבאת עצמותיו של ז'בוטינסקי לארץ. לאחר התערבותו של הנשיא יצחק בן-צבי, טען כי רק לשני אישים שנקברו בחוץ לארץ ראוי הכבוד להיקבר בקבורה ממלכתית, והם: הרצל והברון רוטשילד.

הבאת עצמותיו התאפשרה רק לאחר פרישתו של בן-גוריון ב-1963 מן החיים הפוליטיים. בתאריך 15 במרץ 1964 החליטה הממשלה בראשותו של לוי אשכול לאפשר את הבאת עצמותיהם של ז'בוטינסקי ואשתו יוענה ז'בוטינסקי לארץ. בצוואתו ביקש ז'בוטינסקי שקבורתו מחדש בארץ תיעשה על ידי הממשלה היהודית הריבונית, ולבסוף ב-2 באפריל 1964 נענתה הממשלה לבקשת ז'בוטינסקי בצוואתו.

מיזם הבאת עצמותיו לקבורה נעשה על ידי משפחתו של ז'בוטינסקי והתנועה הרוויזיוניסטית. שם המבצע להבאתו של ז'בוטינסקי נקרא בשם: "זאב ז'בוטינסקי חוזר למולדת".

חלקת הקבר שהייתה מחוץ לחלקת גדולי האומה נבחרה לצד שביל הגישה אל קברו של הרצל ומשקיפה אל בנייני יד ושם ובסמוך אל גן האומות בו שתולים עצים שניטעו בידי ראשי מדינות.

מסע ההלוויה החל בנמל התעופה בלוד ומשם המשיך אל רמת גן ואל תל אביב. הוא כלל הבאת חלקי אדמה מאתרים שונים כגון: הר ציון, הר הזיתים, ומקום קבורתם של שרה אהרנסון ויוסף טרומפלדור ושל חללי האצ"ל. ראש הממשלה לוי אשכול לא השתתף בטקס הלוויה עקב ביקור בצרפת אולם עבר על פני הארון בעת נחיתתו בפריז. נוכחותו בטקס של הנשיא זלמן שזר העניקה לאירוע גוון ממלכתי.

בשנת 1969 הובא לקבורה בצמוד אל קברם גם הבן ערי ז'בוטינסקי לאחר שתרם את גופתו למדע. בשנת 1978 נפטרה אשתו של ערי, אביבה, ונקברה לצדו.

לפני הקברים נמצאת רחבה ובה במה עבור נואמים.

== לקריאה נוספת ==
* דורון בר, אידאולוגיה ונוף סמלי – קבורתם בשנית של אנשי שם יהודיים באדמת ארץ ישראל 1904–1967, הוצאת ספרים ע"ש י"ל מאגנס, תשע"ה

== קישורים חיצוניים ==

* 
* [http://www.jabotinsky.org/ארכיון/דפדוף-בקטלוג-התיקים/?section=א ארכיונים אישיים של זאב ז'בוטינסקי ובני משפחתו], באתר מכון ז'בוטינסקי

==הערות שוליים==

*
*
ז'בוטינסקי, משפחת
אידרא

אידרא הוא שמם של שלושה מאמרים בספר הזוהר, אידרא דבי משכנא ובה סודות המשכן שעשה משה רבנו, אידרא רבא, ואידרא זוטא. פירוש המילה אידרא (בארמית) הוא גורן. מאמרים אלו נקראו בשם זה כיוון שבמהלך אמירתם ישבו תלמידי רבי שמעון בר יוחאי סביב רבם בצורת גורן עגולה. יש שרצו לפרש את המילה אידרא כדמיון לעצמות הדג הנקראים גם הם אידרה, ורצו לומר שכשם שכל העצמות הקטנות חוברות לעמוד השידרה כך התלמידים קשורים לרבם.

==רקע==

מאמר האידרא זוטא נאמר על פי הזוהר ביום פטירתו של רבי שמעון בר יוחאי. מאמר זה נקרא אידרא זוטא משום שהוא קצר בתוכנו בהרבה מן האידרא רבא ומשום שמספר התלמידים שהשתתפו בו, היה קטן יותר. במעמד האידרא רבא השתתפו עשרה חברים- רשב"י, בנו רבי אלעזר ועוד שמונה תלמידים, אך לקראת סוף המעמד, מתו שלושה מן התלמידים, כך שבאידרא זוטא נותרו רק שבעה משתתפים בסך הכל. אותם תלמידים שנותרו בחיים, לא משו מביתו של רבי שמעון מיום "האידרא רבא" עד ליום הסתלקותו מן העולם- "האידרא זוטא".

==באורים על האידרא==
הבנת האידרא קשה מאחר שבה רוכזו עיקרי תורת הסוד ועל האידרא נכתבו פירושים רבים.
* אדיר במרום לרמח"ל על האידרא רבא.
* פירוש מהרב המקובל יעקב מאראגי על האידרא זוטא.
* פירוש מהרב שלמה הכהן (מחבר ביאור "יפה שעה" על עץ חיים ועוד) על האידרא רבא.
* פירוש הרב פתיה על האידרא זוטא.
* פרושים מהרב יצחק אייזיק חבר (מבית מדרשו של הגר"א) בספריו: [http://hebrewbooks.org/5721 ברית עולמים] ו[http://hebrewbooks.org/21032 ברית יצחק].

מלבד פירושים אלו, יש על האידרא את הפירושים שנכתבו על כל הזוהר כמו אור יקר של הרמ"ק, הסולם של הרב אשלג, מתוק מדבש של רבי דניאל פריש ועוד.

==מנהגים==
בעדות המזרח וכן אצל חלק מהחסידים נהגו ללמוד את האידרא בליל ל"ג בעומר במירון.

בבית האבלים יש סדר לימוד שתיקן החיד"א.

נהגו כאשר אדם שהגיע לגיל שבעים או שמונים היה אוסף את בני המשפחה ועורך סדר [http://www.hebrewbooks.org/21888 הדרת זקנים] בו קראו בין היתר את ספר האידרא.

קטגוריה:ספר הזוהר
תל שוכה (עמק בית שאן)

מגדל השלושה
 תל שוכה הוא תל עתיק הנמצא ליד קיבוץ ניר דוד (תל-עמל) על גדת נחל הקיבוצים בעמק בית שאן (עמק המעיינות). התל לא נחפר ולא ידוע איזה יישוב עתיק נמצא מתחתיו. בסביבות התל נתגלו ממצאים מהתקופה הפרהיסטורית, כגון כלי צור, כלי אבן, מתקנים חצובים בסלע, זכוכית געשית שמקורה באסיה הקטנה ועדויות למסחר בחומר יקר המעיד על חשיבותו של המקום. הממצאים מוצגים במוזיאון לארכאולוגיה אזורית וים-תיכונית שבגן לאומי גן השלושה.

שמו העברי ניתן בהשראת שמו הערבי של התל והכפר אשר שכן בסמוך לו - תל אל-שוכ ("תל הקוצים"). הכפר תל אל-שוכ הוקם בשנת 1920 בערך, אך הוחרב והתרוקן מתושביו במהלך מלחמת העצמאות<ref></ref>.

לאחר ששלושה שומרים יהודים - יהודה פפו מקיבוץ מסילות ומאקס הלר ובנימין מלצקי מקיבוץ ניר דוד (תל-עמל) - נרצחו בדרכם למשימת שמירה במקום בידי חברי כנופיית אבו דורה ב-3 בדצמבר 1938, הוקם על התל מגדל שמירה מבטון בן 3 קומות כדי להגן על ניר דוד. לזכרם של שלושת ההרוגים בתקרית נקרא התל - מצפה השלושה.

התל והמגדל נמצאים בתחום פארק המעיינות.

== ראו גם ==
* גן השלושה
* פארק המעיינות

== קישורים חיצוניים ==

* [http://www.ezy.co.il/memosite.asp?memorial_id=429 על הפיגוע באתר "ארץ זוכרת יושביה"]
* [https://www.youtube.com/watch?feature=player_embedded&v=xtvvIGH5NZc סרטון עדותו של שלמה פרנק על הפיגוע]
* [http://www.ezy.co.il/memoSite.asp?memorial_id=429 מצפה השלושה]
* 
* [https://placestimeforgot.com/מגדל-השלושה-תל-אל-שוכ-תל-שוכה/ מגדל השלושה, תל אל-שוכ (תל שוכה)] באתר [https://placestimeforgot.com/ מקומות שהזמן שכח]
* 

== הערות שוליים ==

שוכה
קטגוריה:עמק בית שאן
קטגוריה:ניר דוד (תל-עמל)
פונקציה גזירה

גרף של [[פולינום (ממעלה 4) הגזיר בכל נקודה]]
ערך המוחלט הגזירה בכל נקודה למעט x=0]]
גרף של [[פונקציית ויירשטראס שהיא רציפה בכל נקודה אך אינה גזירה באף נקודה]]
בחשבון אינפיניטסימלי, פונקציה גזירה היא פונקציה ממשית שיש לה נגזרת בכל תחומה. לגרף של פונקציה גזירה יש משיק בכל נקודה והוא נראה "חלק" יחסית, ללא קווים שבורים ו"השתוללויות". תכונה חשובה של פונקציה גזירה, שגם שקולה לגזירותה, היא האפשרות לקרב אותה ליניארית.

== הגדרות ==
פונקציה <math>\ f</math> גזירה בנקודה <math>\ x</math> אם קיים הגבול:
:<math>\ \lim_{h \to 0}\frac{f(x+h)-f(x)}{h}</math>
תוצאת הגבול נקראת "הנגזרת של <math>\ f</math> בנקודה <math>\ x</math>" ומסומנת <math>\ f'(x)</math>.

פונקציה <math>\ f</math> גזירה בקבוצה <math>\ D</math> אם לכל <math>\ x</math> ב-<math>\ D</math> מתקיים ש-<math> \ f</math> גזירה ב-<math>\ x</math>. פונקציה <math>\ f</math> גזירה אם היא גזירה בתחום שלה.

על פונקציה שהנגזרת שלה רציפה נאמר כי היא גזירה ברציפות. אם הנגזרת של פונקציה גזירה בעצמה, נאמר כי הפונקציה "גזירה פעמיים", ובאופן כללי אם לפונקציה יש נגזרת n-ית נאמר כי היא גזירה n-פעמים או גזירה מסדר n. פונקציה שהיא גזירה n-פעמים לכל n היא פונקציה גזירה אינסוף פעמים, או פשוט פונקציה חלקה.

קבוצת הפונקציות שגזירות n-פעמים ברציפות מסומנת <math>\ C^n</math>, כאשר <math>\ C^0</math> היא קבוצת הפונקציות הרציפות ו-<math>\ C^\infty</math> היא קבוצת הפונקציות החלקות. לכל n, <math>\ C^n</math> מכילה את <math>\ C^m</math> כאשר <math>\ m>n</math> וכולן מכילות את <math>\ C^\infty</math>.

פונקציה <math>\ f</math> היא גזירה למקוטעין בקטע אם קיים אוסף בן מנייה (ואולי אף סופי) של נקודות <math>\ P = \lbrace p_0 < p_1 < \ldots < p_n < \ldots \rbrace </math> עבורו לכל <math>\ x</math> בקטע פתוח <math>\ x \in (p_i, p_{i+1})</math> <math>\ </math> מתקיים כי <math>\ f</math> גזירה ב-<math>\ x</math>.

פונקציה היא גזירה מימין או גזירה משמאל כאשר הגבול המגדיר את הנגזרת קיים מימין או משמאל בהתאמה.

כאשר דנים בפונקציות בכמה משתנים, אז פונקציה גזירה חלקית לפי x אם קיימת לה נגזרת חלקית לפי המשתנה x. תנאי חזק שמכליל גזירות בכמה משתנים הוא דיפרנציאביליות. פונקציה דיפרנציאבילית היא פונקציה שניתן לקרב ליניארית, ובפרט היא גזירה חלקית לפי כל משתנה. במשתנה אחד המונחים פונקציה דיפרנציאבילית ופונקציה גזירה מתלכדים.

== רציפות ==
כל פונקציה גזירה היא בהכרח רציפה (ולכן גם אינטגרבילית). ניתן להוכיח זאת ישירות מהגדרת הנגזרת. אם <math>\ f</math> אינה רציפה ב-<math>\ x</math> אז <math>\ \lim_{h \to 0}f(x+h)-f(x) \ne 0</math> ולכן הגבול המגדיר נגזרת אינו קיים (הוא ביטוי מהצורה "<math>\ \tfrac{a}{0}</math>" כאשר a שונה מאפס). ההפך אינו נכון - לא כל פונקציה רציפה היא גם גזירה. למשל פונקציית הערך המוחלט רציפה בנקודה x=0 אך אינה גזירה שם, כי הנגזרת מימין והנגזרת משמאל שונות זו מזו. רוב הפונקציות הרציפות השימושיות גזירות כמעט בכל נקודה. אולם ב-1872 מצא קארל ויירשטראס דוגמה ראשונה לפונקציה רציפה שאינה גזירה באף נקודה: פונקציית ויירשטראס. לפי משפט הקטגוריה של בייר כמעט כל הפונקציות הרציפות אינן גזירות באף נקודה.

== גזירות מרוכבת ==
גזירות של פונקציה מרוכבת היא תנאי חזק בהרבה מגזירות של פונקציה ממשית. פונקציה גזירה במובן המרוכב נקראת פונקציה הולומורפית.

גזירה
קשת גלריוס והרוטונדה

קשת [[גלריוס והרוטונדה]]
קשת גלריוס והרוטונדה (ביוונית αψίδα του Γαλερίου וה-ροτόντα) הם שני מבנים רומיים, שנמצאים במפגש הרחובות אנגטיה ודמטריוס גונארי בסלוניקי. אלו הם שרידי המתחם הקיסרי שנבנה על ידי הקיסר גלריוס, המתחם כלל גם ארמון קיסרי שלא שרד.

==קשת גלריוס==
הקשת נבנתה בפקודת הקיסר גלריוס, בשנים 299 – 298, לציון הניצחון הרומי על הפרסים הסאסאנידים, ונחנכה ב-305.

הקשת הייתה מבנה של שמונה עמודים: 4 ראשיים שתמכו את הקשת המרכזית והכפה שמעליה, ושניים נוספים בכל צד שתמכו את הקשתות המשניות. גרעין המבנה היה עשוי מ-rubble masonry שצופה בלבנים ועליהן חיפוי לוחות שיש עם תבליטים המפארים את הקרבות של גלריוס בסאסאנים. מיפתח הקשת המרכזית 9.7 מטר וגובהה 12.5 מטר. מיפתח הקשתות המשניות היה 4.85 וגובהן 6.5 מטר.

כיום שרדו רק שלושה עמודים וחלק מהמבנה שעליהם. שרידי המבנה יוצבו בחיפוי לבנים מודרני. על שנים מהעמודים הראשיים נשארו תבליטי השיש המציגים את מלחמותיו של גלריוס כנגד הסאסאנים.

==הרוטונדה==
הרוטונדה, היא כנסיית גאורגיוס הקדוש. נבנתה בשנת 306 בפקודתו של גלריוס ולפי השערה אחת נועדה להיות המאוזוליאום שלו, אולם הוא נקבר במקום אחר. לכן סבירה יותר ההשערה שהמבנה נועד להיות מקדש פגני. קונסטנטין הגדול הורה על הפיכת המבנה לכנסייה שהוקדשה לגאורגיוס הקדוש. הכנסייה הייתה מעוטרת בפסיפסים, מהם נשארו רק שרידים מעטים. ב-1430, עם הכיבוש העות'מאני, המבנה פסק לשמש ככנסייה, בשנת 1590, הפכה הכנסייה למסגד. עם כיבוש העיר על ידי היוונים ב-1912 המסגד הפך שוב לכנסייה. הרוטונדה, שהיא הכנסייה הקדומה ביותר בסלוניקי, נכללת בקבוצת המבנים מהתקופה הנוצרית המוקדמת והביזנטית בסלוניקי שהוכרו על ידי אונסק"ו כאתרי מורשת עולמית.

קוטר המבנה 24.5 מטר, עובי קירות התוף הוא כ-6 מטר, מעליהן מתנוססת כפה, בנויה מלבנים, המגיעה לגובה 30 מטר. בבניין המקורי היה אוקולוס בראש הכפה. המינרט הוסף עם הכיבוש העות'מאני וההפיכה למסגד.
מקטע מקשת גלריוס

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סלוניקי: מבנים
קטגוריה:יוון: אתרי מורשת עולמית
קטגוריה:יוון: מבנים
קטגוריה:קשתות וקמרונים
ארגון נפגעי טרור ואיבה בישראל

ארגון נפגעי טרור ואיבה בישראל היה מוסד ללא כוונת רווח שפעל במטרה לסייע למשפחות נפגעי פעולות האיבה (נפגעי טרור). הארגון הוקם בשנת 1994 וזאת כדי לנסות להתמודד עם המצב החדש והקשה שנוצר עם תקופת הפיגועים הגדולים שהחלה בתחילת שנות ה-90. הארגון סייע בתחומים רחבים ומגוונים בתהליך השיקום ועד החזרתם למעגל החברה של משפחות הנפגעים.

הארגון פורק בשנת 2019.

== המטרות והיעדים ==
* הנצחת החללים.
* בניית מרכזי הנצחה, ספריות זיכרון, ואנדרטאות.
* מתן ייעוץ וסיוע משפטי חינם למשפחות.
* סעד פסיכולוגי.
* השאלת ציוד רפואי.
* קורסים הכשרה מקצועית והשמה בחברה.
* הקמת מרכז הנצחה ארצי בעתיד.
* מתן סיוע ליתומים ואלמנות (מלגות)
* תרבות וחברה
* קרן לעזרה הדדית.
* קבוצות תמיכה.
* סיוע באזכרה וסעודות מצווה לחללי הטרור.

=== הנצחת החללים ===
* הנצחה פרטית כגון: כתיבת-ספר זיכרון.
* הקמת ספרייה לזכרם.
* הנצחת שמות החללים באנדרטה המרכזית, ובכל מקום שהמשפחה מעוניינת בכך.
* הקמת גל-עד.
* תחרויות וטורניר במגוון רחב של ספורט באירוע שנתי לזכרם.
* טקסים ואירועים שנתיים.
* סרטי-הנצחה.

=== בניית מרכזי הנצחה ===
הארגון מתכונן להקים מספר מרכזי הנצחה שיוקמו בשלושה מחוזות בארץ. כאשר המרכז הראשון יוקם בצפון הארץ ואמור לפעול לצורך העניין קיימת פרוגרמה איתור קרקע והשלב הנוכחי הוא גיוס משאבים לצורך הקמתו. בכל אחד ממרכזי ההנצחה יהיו: ספרייה, וארכיון עם מאגר מידע על כל הפיגועים שהיו בישראל ובעולם.

בנוסף יהיו גם כלים רפואיים שיושאלו לכל דורש, שיקום הנפגעים בליווי מקצועי עם בריכות שחיה המותאמת גם לנכים ומוגבלים - כמו בית הלוחם המשמש לנכי צה"ל. לכל מרכז יהיו הרכבים המותאמים לנכים ולמוגבלים שיסיעו את הנכים למרכז חזרה וממנו.

המרכז על כל אגפיו מתוכנן כך שגם נכים ומוגבלים ואלה שזקוקים לאמצעי עזר בחיי היום יומי שלהם יוכלו להשתמש בכל מגוון הפעילויות במרכז. המרכזים עצמם יופעלו על ידי מתנדבים ובו יועסקו בשיקום נפגעים של הארגון.

=== ייעוץ וסיוע משפטי ===
למשפחות נפגעי הטרור יש צורך חיוני ביותר בייעוץ וטיפול משפטי ולמימוש הזכויות הניתנות על פי חוק נפגעי פעולות האיבה-1970 עקב מצבם החדש של משפחות הנפגעים.

ייעוץ משפטי יינתן חינם למשפחות הנזקקות לסיוע ולתמיכה שאליו נקלעו משפחות הנפגעים.

הארגון עוזר הן על ידי יועצים משפטיים חיצוניים כאשר לנפגע או למשפחה השכולה אין. אפשרות מימון לצורך קבלת עו"ד בייצוג בערכאות משפטיות.

בעזרת היועץ המשפטי שניתן על ידי הארגון לנפגע או למשפחה השכולה וכן לבן משפחה בקרבה א' בלבד.

=== סעד פסיכולוגי לנפגעים ולמשפחות השכולות ===
המצב הכואב והקשה שאליו נקלעו הנפגעים או המשפחות השכולות, הטראומה הקשה והתמודדות מול השכול הכואב בחיי היום יום על אובדן בני המשפחה היקר להן מכל. ולכן יש צורך בייעוץ פסיכולוגי, והדרכה מקצועית כדי להתמודד עם הסבל והכאב. הארגון נעזר ומפעיל יועצים פסיכולוגיים אחד הדברים החשובים לנפגע או למשפחה שכולה היא להחזיר את משפחות הנפגעים למעגל החברה, אחד הדברים החשובים לנפגע או למשפחה שכולה היא להחזיר את המשפחה למסלול החיים. משפחה שבא המפרנס העיקרי נפגע מפעולת טרור או איבה פיזית או נפשית הארגון יתמוך ויעזור שהמשפחה תקבל ע"פ חוק נפגעי פעולות איבה את כל הזכויות הניתנות על פי חוק זה וכן מענקים ותמיכה על ידי קבוצות תמיכה ופסיכולוגים קליניים. ארגון נפגעי טרור ואיבה בישראל מטפל במשפחות בשיקום תעסוקתי והסבה בהכשרת מקצוע מתאים על פי המגבלות. הארגון יסייע במתן מענקים ובתמיכה כספית לנזקקים שיגישו בקשות לוועדת הרווחה של הארגון.

== קישורים חיצוניים ==
* 

קטגוריה:ישראל: עמותות
קטגוריה:ישראל: ארגוני סיוע לנפגעי פעולות טרור
אברהם מרדכי וקס

החזן אברהם מרדכי וקס
אברהם מרדכי וקס (נולד בי"ז בניסן תשי"ח, 6 באפריל 1958) הוא חזן ישראלי.

==קורות חיים==
נולד בבני ברק למשפחת מחסידות גור. בשנים 1987–1989 למד בבית הספר לחזנות "תפילת אליעזר" של החזן חיים אליעזר הרשטיק. בשנים 1994–1997 למד במכון תל אביב לחזנות בניהולו של החזן נפתלי הרשטיק. בין מוריו היו החזן יצחק אשל, דוד אולמן ושמואל טאובה וכן הפסנתרן ריימונד גולדשטיין שגם ליווה אותו בהופעותיו בהמשך. בשנת 1995 נבחר לייצג את מכון תל אביב לחזנות בקונצרט לזכרו של החזן דוד קוסוביצקי, בו ביצע את יצירתו של זילברטס ברכת החודש. בשנת 1996 הופיע בבנייני האומה בירושלים בערב חזנות לרגל חלוקת פרס ירושלים על שם הרב שילה רפאל.

בשנת 1996 זכה במקום השני בפרס לוסטיג לחזנות, ובאותה שנה זכה במקום הראשון בפרס לוסטיג לחזנות באירוע שנערך באולם רקנאטי במוזיאון תל אביב מטעם המחלקה לתרבות תורנית בעיריית תל אביב. חבר השופטים כלל בין היתר את החזנים חיים אדלר ודודו פישר, השופט דב לוין והשר יצחק מודעי.

החזן וקס שימש כחזן ראשי בבתי הכנסת "יגדיל תורה" בנתניה, בבית הכנסת הגדול של העיר יהוד וכן ברמת גן. בשנת 1996 נבחר לשמש כחזן ראשי בבית הכנסת הגדול "שונה הלכות" בנתניה, שם שימש במשך שבע שנים.

==סגנונו==
לחזן וקס קול טנור חזק ועוצמתי. ניחן ב"קולורטורה" (סלסולי קול) עשירה ומגוונת, במנעד רחב ובהבעה מלאת רגש. ניחן במגוון טכניקות ובהן: העשרת הקולורטורה ו"משחקי הקול" השונים הכלולים בה ובהוספת ניואנסים חדשים ליצירה, והולכתה ל"מחוזות אחרים" וחדשניים יותר, שלא היו כלולים בה מלכתחילה.

==קישורים חיצוניים==
* [http://www.youtube.com/watch?v=TSf153TTQjY ברכת החודש (זילברטס)] בביצוע החזן אברהם מרדכי וקס (YouTube)
* [https://www.youtube.com/playlist?list=PLcHbC7ZQ2lBsyvRVGk3XkJixpVi-NPA72 יצירות נוספות] בביצוע החזן אברהם מרדכי וקס (YouTube)

קטגוריה:חזנים ישראלים
קטגוריה:חסידי גור
יזהר ערמוני

יזהר ערמוני (כ"ו בתמוז תרפ"ט, 3 באוגוסט 1929 – י"א בניסן תש"ח, 20 באפריל 1948) הוא חלל צה"ל שקיבל את עיטור הגבורה על לחימתו בהתקפה על משטרת נבי יושע במלחמת העצמאות.
שלט רחוב בירושלים על שם יזהר ערמוני

== ביוגרפיה ==
יזהר ערמוני נולד בירושלים ליהודית ולגדליה, חלוצים מהעיר קובל שבפולין, ולמד במגמה הריאלית בגימנסיה רחביה. בצעירותו, כתב שירים והלחין אותם, ובחגיגות בר המצווה חיבר מנגינה להפטרה. בנוסף היה פעיל ומדריך בתנועת הצופים בשבט "מצדה", ועסק בעבודות יד לבניית דגמי מטוסים והרכבת מכשור, דוגמת טלסקופ וטורבינת קיטור. באחד מחיבוריו לבית הספר כתב: "לא תהיה לנו מדינה אם העם לא יידע להקריב את מבחר בניו".

בגיל 15 הצטרף ערמוני לארגון ההגנה, ובסיום לימודיו יצא להכשרת הפלמ"ח בקיבוץ דפנה, ועבד בבריכות הדגים ובסלילת הכביש ללהבות הבשן. עם פרוץ מלחמת העצמאות, יצא לחופשה לבית הוריו, אך הדרך לירושלים נחסמה, והוא חזר לצפון ישראל והצטרף ללוחמי חטיבת יפתח כמפעיל מרגמה. ב-20 באפריל 1948 השתתף בהתקפה השנייה על נבי יושע, ולאחר שספגו הלוחמים אבדות גדולות והחלו בנסיגה, המשיך לעמוד על המשמר ולחפות על יציאתם ועל איסוף הנפגעים. בשלב זה נפצע ונהרג.

== לאחר מותו ==
חודש לאחר מותו הובא לקבורה בקבר אחים בנבי יושע, וביום העצמאות הראשון למדינה העניקו לו ראשי המדינה את אות גיבור ישראל, בו נכתב:

סמוך לבית הוריו בירושלים, בשכונת נחלת צדוק, נקרא על שמו רחוב, מבוא יזהר. בשנת 1955 הדליקה אמו יהודית את משואת הזיכרון בהר ציון.

בשנת 2014 עלה ליוטיוב סרט קצר בבימויו של מיקי יוסף בשם "רעות תחת אש". הסרט מתחיל בסיקור פועלו של יהודה דקל, ומשם ממשיך לשחזור ההכנות לקרב השני על המצודה ומהלך הקרב עצמו. בסרט בולטות דמויותיהם של ערמוני, פילון פרידמן, ודוד "דודו" צ'רקסקי.

== קישורים חיצוניים ==
* 
* 
* 

== הערות שוליים ==

קטגוריה:מעוטרי עיטור הגבורה במלחמת העצמאות
קטגוריה:לוחמי הפלמ"ח
קטגוריה:אנשי היישוב ילידי הארץ
קטגוריה:חללי צה"ל במלחמת העצמאות
קטגוריה:חללי הפלמ"ח
קטגוריה:לוחמי ההגנה
קטגוריה:נחלאות: אישים
קטגוריה:בוגרי גימנסיה רחביה
קטגוריה:אישים הקבורים בקבר אחים
קטגוריה:בוגרי תנועת הצופים בישראל
קטגוריה:ארץ-ישראלים שנולדו ב-1929
קטגוריה:ארץ-ישראלים שנפטרו ב-1948
קטגוריה:חיילי חטיבת יפתח במלחמת העצמאות
צבי זיבל

צבי (צ'יבי) זיבל (י"ב בכסלו תרפ"ו, 29 בנובמבר 1925 – כ"ו בכסלו תש"ט, 28 בדצמבר 1948) היה חלל צה"ל בעל עיטור הגבורה.

==קורות חייו ==
צבי, בן שרה ואברהם זיבל, אח לאביבה, נולד בתל אביב, בשכונת קריית מאיר ברחוב מאנה. בגיל 3 למד בגן העירוני שברחוב בוגרשוב, ובכתה א' עלה לבית הספר תל-נורדאו. בגיל צעיר נשלח ללימודים בכפר הנוער בן שמן. לאחר מכן למד בבית החינוך לילדי עובדים והיה חבר תנועת הנוער "המחנות העולים". בהמשך התקבל לבית הספר החקלאי בגבעת השלושה. בנעוריו למד נגינה בפסנתר, בגיטרה ובחליל.

בגיל 18 הצטרף זיבל לשורות הפלמ"ח והשתתף בפעולות ההתקפה על המשטרה הבריטית בשרונה ובקליטת ספינת המעפילים "וינגייט". בתקופה זו נעצר ונכלא בירושלים, בלטרון וברפיח. עם חזרתו לפעילות, הוכשר בקורס מפקדי כיתות ומאוחר יותר נבחר למחלקת הטיס והוכשר כטייס. עם פרוץ מלחמת העצמאות, הופקד על קו תל אביב-גוש עציון והוביל אספקת תחמושת, מים ותרופות לאזורי הר-טוב, כפר אוריה ויחיעם וליווה מן האוויר שיירות שעשו את דרכן לירושלים. זיבל השתתף גם בגיחות לאזורים מרוחקים יותר וטס אל קוניטרה, אל טולכרם ואל בית אשל.

בטיסה לבן שמן הנצורה ב-25 ביוני 1948, הנחית את מטוסו לצורך אספקת תחמושת. לאחר הנחתת המטוס באזור פעל תחת ירי כבד להגן על המטוס מפגיעות כדורים ולאפשר את המראתו חזרה על ידי נהיגת טרקטור עמוס שקי חול לשמש עבורו חומת מגן. על פעילות זו תחת אש זכה, לאחר מותו, באות גיבור ישראל.

בקרבות הקשים על גוש עציון השתתף בהפצצות ובירי מקלע ברן מהאוויר. בפעולות אלה נפגע מטוסו והוא נפצע בגופו מירי, אך המשיך להשתתף בקרבות. בסיום המערכה, הוצב כמפקד בסיס תעופה ולאחר מכן יצא למספר חודשי השתלמות בצ'כוסלובקיה. שבוע לאחר שובו, השתתף במבצע חורב במהלכו סייר באזור ניצנה (עוג'ה אל חפיר) והנמיך גובה טיסה לשם הגשת עזרה למטוס אחר. בשלב זה נפגע על ידי ארבעה מטוסי קרב מצריים ונהרג עם שותפו לטיסה, הסייר מחטיבת הנגב. נקבר בבית הקברות הצבאי נחלת יצחק.

לאחר מותו הועלה לדרגת סגן.

==לקריאה נוספת==
* [http://www.iaf.org.il/4394-40569-he/IAF.aspx צבי זיבל באתר חיל האוויר]
* "האוצר הסודי של גיבור ישראל" אתי אברמוב, ידיעות אחרונות, גיליון 2810, מוסף 7 ימים, עמודים 26–30, 1 בדצמבר 2017

== קישורים חיצוניים ==
* 
* 
* 

==הערות שוליים==

קטגוריה:מעוטרי עיטור הגבורה במלחמת העצמאות
קטגוריה:לוחמי הפלמ"ח
קטגוריה:אנשי היישוב ילידי הארץ
קטגוריה:חללי צה"ל במלחמת העצמאות
קטגוריה:טייסי חיל האוויר הישראלי
קטגוריה:בוגרי בית החינוך ע"ש א"ד גורדון
קטגוריה:בוגרי בית הספר המחוזי ע"ש רוזה כהן
קטגוריה:אישים הקבורים בבית הקברות הצבאי נחלת יצחק
קטגוריה:בוגרי המחנות העולים
קטגוריה:חברי מחלקת הטיס של הפלמ"ח
קטגוריה:ישראלים שנולדו ב-1925
קטגוריה:ישראלים שנפטרו ב-1948
קטגוריה:חיילי חיל האוויר במלחמת העצמאות
In My Place

In My Place (בעברית: במקומי) הוא שיר של להקת הרוק האלטרנטיבי הבריטית קולדפליי. השיר נכתב על ידי כל ארבעת חברי הלהקה ויצא ב-5 באוגוסט 2002 בתור הסינגל הראשון והמוביל מתוך אלבום האולפן השני של הלהקה, A Rush of Blood to the Head. השיר בנוי מחבטות תופים וגיטרות מצלצלות ברקע, ופזמון חוזר על עצמו. השיר הגיע למקום ה-2 במצעד הסינגלים הבריטי ולמקום ה-17 במצעד שירי הרוק המודרניים של הבילבורד. עד השיר Viva La Vida, זה היה השיר של קולדפליי שהגיע למיקום הגבוה ביותר במצעד הסינגלים הבריטי, יחד עם Speed Of Sound.

בריאיון עם מגזין Q, אמר סולן הלהקה כריס מרטין, כי "In My Place" הוא שיר שהלהקה הותירה לאחר סיום הקלטת אלבום הבכורה שלה, Parachutes בשנת 2000. כאשר הלהקה סיימה להקליט את אלבומה השני, "A Rush of Blood to the Head", מרטין אמר שהאלבום הושלם. עם זאת, אחרי שהגיטריסט ג'ון באקלנד ניגן את השיר על הגיטרה שלו, מרטין אמר שהם צריכים להקליט אותו ולכלול אותו באלבום עכשיו. מרטין אמר גם: "השיר הוא על איפה שהושמת בעולם, ואיך קיבלת את העמדה שלה, ואיך אתה נראה, ואיך שאתה צריך לחיות עם זה".

== הוצאה וקבלה ==
קולדפליי הוציאה את "In My Place" בארצות הברית ובבריטניה ב-5 באוגוסט 2002 כסינגל המוביל של האלבום. הסינגל יצא עם שני בי-סיידים, "One I Love" ו-"I Bloom Blaum. על עטיפת הסינגל מופיע באקלנד וסולבה סונדסבו היה הבמאי האמנותי של העטיפה.

"In My Place" התקבל באהדה על ידי המון מבקרי מוזיקה, וזכה למחמאות על המוזיקה והמילים העמוקות שבו. השיר זכה בפרס גראמי בקטגוריית "ביצוע הרוק הטוב ביותר לצמד או הרכב" בטקס גראמי ה-45. הקליפ לשיר היה מועמד לשני פרסי MuchMusic בשנת 2003.

== וידאו קליפ ==
הווידאו קליפ של השיר בוים על ידי סופי מולר. הוא יצא ב-17 ביוני 2002.

== רשימת השמעה ==
# In My Place - 3:48
# One I Love - 4:35
# I Bloom Blaum - 2:11

== היסטוריית מצעדים ==

הסינגל הגיע למקום ה-7 במצעד הפזמונים הבינלאומי השנתי של גלגלצ לשנת 2002.

== קישורים חיצוניים ==

* [http://www.youtube.com/watch?v=yEoHFzEmld0 הקליפ לשיר] באתר יוטיוב.

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:וידאו קליפים שבוימו על ידי סופי מולר
קטגוריה:שירי רוק אלטרנטיבי
קטגוריה:שירי כסף בממלכה המאוחדת
קטגוריה:סינגלים בהוצאת פרלופון
Get Lifted

Get Lifted הוא אלבום הבכורה של הזמר האמריקני, ג'ון לג'נד. הוא יצא לאור בסוף דצמבר 2004 תחת חברת התקליטים G.O.O.D. Music של אמן ההיפ הופ האמריקאי, קניה וסט. האלבום בהפקת וסט, לג'נד, וויל איי אם ודייב טוזר, מכר מעל 3,000,000 עותקים ברחבי העולם, 2,100,000 מתוכם בארצות הברית, שם האלבום הגיע למעמד אלבום פלטינה כפול. הסינגל "Number One" מכיל סמפול מהשיר Let's Do It Again של להקת הסטייפל סינגרס. האלבום זכה בפרס גראמי בקטגוריית "אלבום הרית'ם אנד בלוז הטוב ביותר", ובשני פרסים נוספים עבור "האמן החדש הטוב ביותר" וביצוע הרית'ם אנד בלוז הווקאלי הטוב ביותר עבור הלהיט מתוך האלבום, Ordinary People. מהאלבום יצאו 4 סינגלים שזכו להצלחה בארצות הברית.

== רשימת השמעה ==

== מיקומי שיא ==

==קישורים חיצוניים==

קטגוריה:אלבומי ג'ון לג'נד
קטגוריה:אלבומים שהופקו על ידי קניה וסט
קטגוריה:זוכי פרס גראמי לאלבום ה-R&B הטוב ביותר
יוליה גרגס

יוליה גרגס (בגרמנית : Julia Görges; נולדה ב-2 בנובמבר 1988) היא שחקנית טניס מגרמניה. דירוג השיא שלה הוא מקום 9 בעולם, אליו הגיעה באוגוסט 2018.

הישג השיא שלה הוא הגעה למשחק חצי גמר בטורניר גראנד סלאם, אליפות וימבלדון 2018. במהלך הקריירה שלה היא זכתה ב-12 תארים ליחידות ו-11 תארים לזוגות נשים.

== ביוגרפיה ==
גרגס נולדה בבאד אולדסלו, שבשלזוויג-הולשטיין שבגרמניה. היא החלה לשחק טניס בגיל 5. היא התאמנה תחת הדרכתו של סשה ננסל, מאמנו של ניקולס קיפר.

באפריל 2011 זכתה גרגס בטורניר שנערך בשטוטגרט, גרמניה לאחר ניצחון במשחק הגמר על המדורגת ראשונה בעולם קרוליין ווזניאקי מדנמרק ובכך הייתה לשחקנית מגרמניה שזוכה בטורניר זה מאז 1994 שבו זכתה אנקה הובר. בשלב חצי הגמר היא ניצחה את סמנתה סטוסור מאוסטרליה (6 בעולם).

במאי אותה שנה בטורניר שנערך במדריד, ספרד הגיעה גרגס לשלב חצי הגמר בו הפסידה לוויקטוריה אזרנקה מבלארוס. בטורניר היא ניצחה בסיבוב הראשון את קאיה קאנפי מאסטוניה, בסיבוב השני את דינארה סאפינה מרוסיה, בסיבוב השלישי את ווזניאקי פעם שנייה ברציפות תוך שבועיים ובשלב רבע הגמר את אנסטסיה פבליוצ'נקובה מרוסיה.

בטורניר הרולאן גארוס ב 2015, גברה גרגס על המדורגת בין 10 הראשונות בעולם קרוליין ווזניאקי בסיבוב השני.

== סגנון משחק ==
סגנון משחקה של גרגס הוא סגנון התקפי, המתבסס על חבטות הגשה חזקות ועל חבטת כף יד עוצמתית. טכניקת הפורהנד והסרב שלה דומים מאוד לאלו של ניקול ואידסובה. המשטח המועדף על גרגס הוא משטח החימר האדום.

==קישורים חיצוניים==

* 

קטגוריה:טניסאיות גרמניות
קטגוריה:גרמניות שנולדו ב-1988
קטגוריה:גרמנים שנולדו ב-1988
Ordinary People

Ordinary People הוא הסינגל השני מתוך האלבום Get Lifted של הזמר ג'ון לג'נד. השיר, שהגיע למעמד זהב בארצות הברית, זכה לביקורות חיוביות מאוד ורבים שיבחו אותו על הרגש והפשטות הגולמית שבו. השיר היה מיועד במקור להיות חלק מפרויקט של הבלאק אייד פיז, אך לבסוף וויל איי אם החליט לתת לג'ון לג'נד לבצע אותו. השיר גם הופיע באלבום Now That's What I Call Music 19! מתוך סדרת האלבומים השנתית בארצות הברית.

הנושאים הליריים של השיר כוללים ניגודים, האשמות, ספק ופחד. לג'נד שר על האופן שבו אנשים עושים טעויות שיפוט במערכות יחסים, וכי הלחימה והשלמה בסופו של דבר היא מכשול קבוע. לשיר יצא קליפ שבו מופיע לג'נד מנגן על פסנתר כנף בחלל לבן לגמרי, בעוד זוגות ומשפחות מרקעים אתניים שונים רבות ולבסוף משלימות סביב הפסנתר. השיר, שהגיע בשיאו למקום ה-24 במצעד הבילבורד הוט 100, זכה בפרס גראמי בקטגוריית
"ביצוע הרית'ם אנד בלוז הווקאלי הטוב ביותר לזכר".

==היסטוריית מצעדים==

== קישורים חיצוניים ==

קטגוריה:שירי ג'ון לג'נד
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:בלדות פופ
קטגוריה:בלדות R&B עכשוויות
קטגוריה:וידאו קליפים בשחור-לבן
קטגוריה:סינגלים בהוצאת GOOD Music
קטגוריה:סינגלים בהוצאת קולומביה רקורדס
So High

So High הוא הסינגל הרביעי והאחרון מתוך האלבום Get Lifted של הזמר ג'ון לג'נד. השיר הגיע למקום ה-53 בשיאו במצעד "שירי ההיפ הופ/R&B הלוהטים" של הבילבורד בארצות הברית. לשיר בוצע רמיקס בשם Cloud 9 Remix ומשתתפת בו לורין היל, שגם הפיקה אותו. הרמיקס עם לורין היל היה מועמד לפרס גראמי בשנת 2006 בקטגוריית "ביצוע ה-R&B הווקאלי הטוב ביותר לצמד או הרכב" בטקס פרסי גראמי ה-48.

MTV כתבו על השיר ש"יש לו מקום מיוחד בלבבותיהם של רבים", שכן רבים השמיעו אותו בחתונתם עוד טרם יציאתו.

==מיקומי שיא==

== קישורים חיצוניים ==

* 

==הערות שוליים==

קטגוריה:שירי 2005
קטגוריה:שירי ג'ון לג'נד
קטגוריה:שירים באנגלית
קטגוריה:שירים שנכתבו על ידי ליאון וייר
קטגוריה:שירי R&B
קטגוריה:סינגלים בהוצאת GOOD Music
Xonix

קסוניקס (באנגלית: Xonix; בעברית נקרא לעיתים גם "סוגר שטחים") הוא משחק מחשב ישראלי שהיה פופולרי בישראל ובמדינות חבר העמים בשנות ה-80 וה-90, פותח למחשבי PC על ידי דני כץ ואילן רב בשנת 1984, בזמן שירותם הצבאי בצה"ל.

קסוניקס פותח למערכת ההפעלה DOS בהשראת משחק הארקייד Qix . המשחק היווה השראה למשחקים נוספים באותו סגנון מלבד קסוניקס, כגון AirXonix (פותח ברוסיה על ידי AxySoft), Antix (שפותח על ידי מפתח טטריס), Super Xonix והמשחק הפרסומי כח צבר.

לוח המשחק הורכב מאזור "ים" ואזור "יבשה". ב"ים" נעו מספר כדורים שנעו בצורה ליניארית (בקווים ישרים) וקפצו בחזרה בכל פעם שפגעו באזור ה"יבשה" או בכדורים אחרים. השחקן נע חופשי באזור היבשה ללא חשש, אך משנכנס ל"ים" הופיע מאחוריו שובל (פס), כאשר כל כדור הפוגע בפס זה פוסל את השחקן. כאשר השחקן היה חוצה את ה"ים" ומגיע שוב ליבשה, הפס מאחוריו וכל השטח ללא כדורים שסגר היה הופך ליבשה. אם בתוך התחום שסגר היה לפחות כדור אחד, רק הפס עצמו היה הופך ליבשה, חוצה את לוח המשחק לשני אזורים מופרדים, והכדור/ים היו נותרים כלואים בתוך התחום שנסגר.
מטרת המשחק היא לסגור אחוז (הולך ועולה עם השלבים) גבוה מספיק של "יבשה" כדי לעלות לשלב הבא - בו מספר הכדורים רב יותר והם נעים יותר במהירות.

==ראו גם==
* Volfied

==קישורים חיצוניים==
* [http://www.old-games.org/games/xonix תיאור המשחק], באתר מסע אל העבר

==הערות שוליים==

קטגוריה:משחקי וידאו שפותחו בישראל
קטגוריה:משחקי DOS
קטגוריה:משחקי וידאו משנת 1984
קטגוריה:משחקי פעולה ממוחשבים
נמל התעופה הבין-לאומי דזאודזי-פאמאנדזי

נמל התעופה הבין-לאומי דזאודזי-פאמאנדזי (בצרפתית: Aéroport de Dzaoudzi-Pamandzi) הוא נמל תעופה הממוקם בדזאודזי שבמיוט. זהו נמל תעופה היחידי של מיוט ובשנת 2010 עברו בו כ־300,000 נוסעים.

בנמל תעופה זה יכולים לנחות רק מטוסים קטנים ובינוניים (בואינג 737, איירבוס A318 ודומיהם) וכן בואינג 777 בזכות תכונותיו הייחודיות.
בשנת 2015 הסתיימה בניית מסלול ארוך יותר, המאפשר למטוסים גדולים יותר לנחות.

שדה התעופה מופעל ומנוהל על ידי SNC-Lavalin, במסגרת חוזה לטווח ארוך של 15 שנה שנחתם עם ממשלת צרפת בשנת 2011. ההיקף החוזי כולל גם את הרחבת שדה התעופה ופיתוח תשתיות כדי להתאים למטוסים גדולים יותר. טרמינל נוסעים חדש נחנך בשדה התעופה ב־2 באפריל 2013, שנבנה בעלות של כ־118 מיליון דולר. הטרמינל החדש הוא בניין דו קומתי הכולל שטח של 7,800 מ"ר. בנייתו החלה במאי 2012. הטרמינל העתיק בשטח של 1,250 מ"ר הוסב לשטח משרדים.

==חברות תעופה ויעדים==
* אפריקן אקספרס איירווייז - חברת תעופה קניאתית - טסה לניירובי.
* אייר אוסטרל - חברת תעופה צרפתית מראוניון - טסה למורוני, נוצי בי, פריס-שארל דה גול, ראוניון, ליון ומרסיי
* אייר מדגסקר - חברת תעופה מלגשית - טסה למרסיי, אנטננריבו ואנטסירננה.
* Comores Aviation International<ref></ref> - חברת תעופה של קומורו - טסה למורוני ואנז'ואן.
* קורסאיירפליי - חברת תעופה צרפתית - טסה למרסיי, ופריס-אורלי
* קניה איירווייז - חברת תעופה קניאתית - טסה לניירובי.

בנוסף לשימוש האזרחי, קיים שטח קטן המשמש את חיל האוויר הצרפתי.

==סטטיסטיקה==

==קישורים חיצוניים==

* 

==הערות שוליים==

דזאודזי, נמל התעופה הבינלאומי
דזאודזי
קטגוריה:מיוט
In My Own Words

In My Own Words הוא אלבום הבכורה של הזמר וכותב השירים האמריקני, ני-יו, ושוחרר בפברואר 2006. האלבום הניב 4 סינגלים: הסינגל הראשון של ני-יו, Stay, שלא זכה להצלחה רבה והוא הסינגל היחידי של ני-יו שלא הגיע למצעד הבילבורד הוט 100; עם זאת, השיר דורג במצעד שירי ה-R&B והגיע בשיאו למקום ה-36 במצעד. הקליפ לשיר יצא בספטמבר 2006 בבריטניה, ובספטמבר 2005 בארצות הברית. הסינגל השני הוא So Sick, שזכה להצלחה רבה כשהגיע בשיאו למקום הראשון במצעד הבילבורד הוט 100, במצעד הסינגלים הבריטי ובמדינות רבות. הסינגל השלישי When You're Mad הגיע בשיאו למקום ה-15 במצעד הבילבורד הוט 100, והסינגל הרביעי והאחרון, Sexy Love הגיע למקום ה-7 במצעד זה, אך הגיע לצמרות של מצעדים במדינות רבות.

האלבום הגיע למקום הראשון במצעד הבילבורד 200, כשמכר מעל 300,000 עותקים בשבוע הראשון לצאתו, ולאחר סיור ההופעות של ני-יו באותה שנה עם כריס בראון האלבום הגיע למעמד אלבום פלטינה. In My Own Words מכר מעל 1.6 מיליון עותקים בארצות הברית, ומעל 2 מיליון עותקים ברחבי העולם.

== רשימת רצועות ==

== מיקומי שיא ==
{| class="wikitable"
|-
! מצעד אלבומים !! דירוג שיא
|-
| אוסטרליה || 41
|-
| אוסטריה || 63
|-
| הולנד || 50
|-
| צרפת || 20
|-
| גרמניה || 27
|-
| ניו זילנד || 35
|-
| שווייץ || 11
|-
| מצעד האלבומים הבריטי || 14
|-
| בילבורד 200 (ארצות הברית) || 1
|-
| בילבורד "אלבומי ההיפ הופ/R&B" (ארצות הברית) || 1
|}

==קישורים חיצוניים==

קטגוריה:אלבומי בכורה מ-2006
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת דאף ג'אם